Tha an sgrìobhainn seo leis an deit 1 Faoilleach 1845 ag ràdh, 'Presented to Mrs Anne Brown Matheson By Her Affectionate Brother Alex MacGregor'. 'S dòcha gur e pàirt de Bhìoball a bh' ann a bh' air a thoirt do dh'Anna mar thiodhlac. Bha a h-athair, an <br /> t-Urr Raibeart MacGhriogair, na mhinistear an Cille Mhoire, An t-Eilean Sgitheanach, eadar 1822 agus 1844. Lean a bràthair, Alasdair, athair san dreuchd agus b' e sgoilear Gàidhlig cudromach a bh' ann a sgrìobh tòrr. Na b' fhaide air adhart b' e ministear na h-Eaglaise Siar ann an Inbhir Nis.<br /> <br /> Tha an sgrìobhainn na pàirt de Thasglann JLM Mitchell aig Comann Gàidhlig Inbhir Nis. B' i Anna NicIlleDhuinn NicMhathain (r. NicGhriogair) sinn-seanmhair Mhitchell.<br /> <br /> Bhuineadh an Siorraidh Seumas Lachlann Màrtainn Mitchell (r. 13 Ògmhios 1929) do dh'Inbhir Nis agus bu mhac e don dotair ainmeil Lachlann Mitchell. Rinneadh siorraidh làn-ùine dhe ann an Dùn Èideann ann an 1978 agus thug e seirbheis an sin gus an do leig e dheth a dhreuchd ann an 1995. Chaochail e air 26 Samhain 2001